Source: https://veraweb5.webnode.hu/kerdezzen/kerdes-valasz-archiv/letiltas/
Timestamp: 2018-09-23 08:05:31
Document Index: 13428492

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

letiltás/inkasszó :: Veraweb
Veraweb > Kérdezzen > kérdés/válasz archív > letiltás/inkasszó
Ildikó | 2014.01.17
Egy felmondott hitel után férjemtől, és tőlem is vonják a fizetésünk 33%-át. Számításaim szerint már csak 2 hónap.
Amit anno a munkahelyemtől kaptam levelet, ott a végrehajtó által megadott teljes összeg szerepel.
Namármost: ha a munkáltató csak ezt veszi figyelembe, mivel nem tudja, hogy a másikunk munkáltatója is vonja, így nem tudja, mikor van vége.
Ilyenkor hogy működik? A bank (Cofidis)visszajelez a végrehajtónak, és az a munkáltatónak, hogy befolyt a szükséges összeg?
Vagy nekem kell szólni? És kinek? A banknak, vagy a végrehajtónak? Ki fogja a letiltást leállítani? Hogy működik ez ilyenkor, amikor több embertől is tiltanak?
Vagy akkor kell jeleznem, ha már be van fizetve, és utólag visszatérítik a túlvont összeget?
Re:letiltás munkabérből
Veraweb | 2014.01.17
A végrehajtónál bármikor érdeklődhet, hogy pontosan mikor, milyen összeg került levonásra, és mennyi még a fennálló követelés összege. Ilyenkor a végrehajtó írásban megkeresi a végrehajtást kérőt, aki szintén írásban válaszol. A törvény szerint a végrehajtást kérőnek minden egyes befizetést követően tájékoztatni kellene a végrehajtót, de a gyakorlatban sajnos ez fizikai képtelenség.
Ha a tartozás a levonás útján megfizetésre került, akkor a végrehajtást kérő értesíti a végrehajtót, hogy fejezze be az eljárást, majd a végrehajtó tájékoztatja a munkáltatót a letiltás feloldásáról.
Amennyiben túlfizetés keletkezett -és az adós a végrehajtónak is megfizette a költségeket-, akkor a végrehajtást kérő azt visszautalja a (volt) adós részére.
Általában a végrehajtást kérő levélben felkeresi az adóst, hogy yx összeg túlfizetés keletkezett, és kérnek számlaszámot, amire ezen összeget utalhatják. Amint visszaérkezik hozzájuk a válasz, 8 napon belül kötelesek utalni az összeget.
Ha van TB tartozásom a NAV felé, azt le vonhatják a bankszámlámról?
Yodaa | 2014.01.15
Mivel eddig nem volt bejelentett munkahelyem, így kiküldtek 5 évre visszamenőleg havi átlag 6500ft-os TB alapellátással kapcsolatos tartozást, hogy fizessem be.
Csak nem tudom miből..ha nincs bejelentet munkahelyem, meg keresetem..na mind1 ebbe most nem megyek bele.
Mivel elég nagy összegről van szó, így félek hogy hogy esetleg ha nyitok bankszámlát felkutatják és levonják róla a pénzt..
Szeretnék Vaterázni, és ahhoz kéne, bankszámla, de addig nem merek nyitni sehol, amíg nem tudom biztosra, hogy nem fogják leszedni a pénzem róla..
Még annyit hozzátennék, hogy kiküldtek egyben 60db sárga csekket, amire én írom rá az összeget, hogy épp mennyit fizetek be, csak a lényeg hogy azt a 400ezer forintot törlesszem le feléjük..
Na de ez 2013 jan 10-én volt, ami ugye 2008-tól számolja a tartozást, közben megküldték a 2013-as évre szóló alapellátással kapcsolatos tartozást, amit szépen havonta be is fizettem, de ott van még mindig az a 400ezer forint amit ugye nem fizetek.
Most eleve nem tudom soha magamtól utol érni ezt az egészet, mert fizetem a 2014. évit is nemsokára, de közben fizessem az 5 évre visszamenőleg TB-is..
Szóval havi 46 ezer forintot kéne befizetnem, hogy ebben az évben 0-án legyek, és ezt nem tudom, és nem is akarom megtenni.
Re:Ha van TB tartozásom a NAV felé, azt le vonhatják a bankszámlámról?
Amennyiben nem fizeti a NAV által küldött csekkeken a TB elmaradást, akkor előbb-utóbb végrehajtásra kerül a követelés. Ennek eredményeként rákerül nem kevés késedelmi kamat és egyéb költségek. Majd ingó- és ingatlan foglalás. Ha lesz bejelentet munkahelye, akkor munkabér letiltás, ha nincs mit letiltani, akkor árverés.
Amennyiben szeretné elkerülni a nagyobb bajt, azt tanácsolom, próbálja meg rendezni a tartozást. A NAV egy összegben is követelhetné az 5 éves elmaradást, tehát igencsak korrekt módon jártak el Önnel.
bubu | 2014.01.12
Van egy hiteltartozásom.Fizetésemen letiltás van emiatt.Elég sok a tartozásom,a keresetem életem végéig kevés lesz kiegyenlíteni...sajnos.Tudom,hogy a végrehajtó inkasszózhatja a számlát.Nekem a családi pótlék folyószámlára megy,a Takarékszövetkezethez,azért mert van ott egy hitelem,ami egy év múlva lejár és annak pont annyi a havi törleszőrészlete,mint amennyi a családi pótlék összege.Amint ráérkezik a családi pótlék,rögtön levonja a hitelembe a Takarék.A végrehajtó ha inkasszózza a számlát,akkor a Takarék először magának vonja le a hitelembe a havi törlesztőt vagy a végrehajtónak kell odaadnia?Kérhetném postán is a családi pótlékot de még egy évig nem szüntethetem meg a hitel miatt a számlámat a Takaréknál.
Re:inkasszó
Veraweb | 2014.01.13
Amennyiben a végrehajtó inkasszót tett a számlára, akkor sajnos abban a pillanatban, ahogy érkezik rá összeg, rögtön levonásra kerül. A Takarék nem vonhatja le a törlesztést.
Próbált esetleg a végrehajtást kérővel, vagy a végrehajtóval részletfizetésben megállapodni?
33 vagy 50%?
anonim | 2014.01.12
Két nappal ezelőtt írtam Önnek az ügyemmel kapcsolatosan anonim néven.A kérdésem az lenne,hogy ha bemegyek a végrehajtói irodába és bemutatom újra a papírjaimat hogy bizonyítsam igazamat,akkor ha ott azt mondják nekem hogy igaz hogy 33%-ot kell vonni és annyit is vonnak erről én kérhetek igazolást tőlük?Mert legutóbb is 33%-ot mondtak és mégse úgy történt.Vagy írjak egy levelet azzal kapcsolatosan amit panaszolok és ha bemegyek a végrehajtói irodába azt megtehetem hogy egy másolatot aláírtaok hogy mikor és ki vette át azt tőlem?Szeretném hogy nyoma legyen mert félek hogy ha ezek után is 50% lesz a letiltás azt mondják hogy későn reklamálok...Amennyiben ragaszkodnak az 50%-os letiltáshoz akkor ha bíróságnak címezem a végrehajtási kifogást akkor a végrehajtó lakhelye szerinti bíróságra adják vagy a Bank székhelye szerinti bíróságra adják?A 15.000 ft illetéket mikor kell kifizetnem?Kedves Vera a két nappal ezelőtt leírtak alapján Ön szerint is jogtalan az 50%-os letiltás?Válaszát előre is köszönöm!
Re:33 vagy 50%?
Szerintem érdemesebb személyesen befáradni a végrehajtóhoz, és tisztázni.
A végrehajtási kifogást az elrendelő bíróságnak kell címezni, de a végrehajtónak kell átadni (az igazoló dokumentumokkal együtt), majd a végrehajtó 3 munkanapon belül továbbítja a végrehajtást foganatosító bíróságnak.
Ha az intézkedés később jutott a kifogást előterjesztő tudomására, vagy ez a kifogás előterjesztésében a végrehajtó intézkedésétől számított 15 napon túl is akadályozva volt, a végrehajtási kifogás előterjesztésének határidejét a tudomásszerzéstől, illetőleg az akadály megszűnésétől kell számítani.
A végrehajtó intézkedésétől számított 6 hónap eltelte után nem lehet végrehajtási kifogást előterjeszteni. E határidő elmulasztása miatt nincs helye igazolásnak.
A bíróság a végrehajtási kifogásról soron kívül - szükség esetén a felek meghallgatása után - határoz.
A bíróság - ha azok nem állnak rendelkezésre - a végrehajtási kifogás beérkezésétől számított 8 munkanapon belül intézkedik a kifogás elbírálásához szükséges iratok beszerzése iránt, a végrehajtó pedig a bíróság megkeresésének 8 munkanapon belül köteles eleget tenni. A bíróság a végrehajtási kifogást elbíráló végzését - az 50. § (2) bekezdését is figyelembe véve - 60 napon belül hozza meg, kivéve, ha ahhoz a felek meghallgatása vagy egyéb bizonyítás felvétele szükséges.
Az illetéket a kifogás A bíróság - ha azok nem állnak rendelkezésre - a végrehajtási kifogás beérkezésétől számított 8 munkanapon belül intézkedik a kifogás elbírálásához szükséges iratok beszerzése iránt, a végrehajtó pedig a bíróság megkeresésének 8 munkanapon belül köteles eleget tenni. A bíróság a végrehajtási kifogást elbíráló végzését - az 50. § (2) bekezdését is figyelembe véve - 60 napon belül hozza meg, kivéve, ha ahhoz a felek meghallgatása vagy egyéb bizonyítás felvétele szükséges.
Az illetéket a kifogás előterjesztésekor kell leróni, de lehet költségmentességet is kérni a kifogást tartalmazó beadványban.
Ha a bíróság helyt a kifogásnak, dönthet úgy, hogy visszautalja az illetéket az adósnak.
niki | 2014.01.12
A kérdésem az lenne,hogy ha van ellenem végrehajtás és a végrehajtó munkabérletiltást adott ki,miért közli a munkáltatóval hogy mennyi az én tartozásom?Ha 5 munkahelyen dolgozok amég tartozok 5 munkáltató fogja tudni az én "saramat"?A munkáltatónak semmi köze hozzá!Nem elég annyit kiadni hogy minden hónapban 33%-os letiltás legyen amég nem jelzi a végrehajtó hogy vége?Ez nekem nagyon megalázó:(
Re:végrehajtás
Veraweb | 2014.01.12
A végrehajtó nem követ el törvénysértést, ha a munkabér letiltásakor közli a munkáltatóval a tartozás összegét. Ezt minden esetben feltüntetik.
A munkáltatónak a letiltás visszaigazolásakor is fel kell tüntetnie ezt az összeget.
A hasznos fülre kattintva, az iratminták menüpont alatt meg tudja nézni, miképp néz ki egy visszaigazolás.
anonim | 2014.01.10
Szeretném megkérdezni hogy olyan indokkal adhat ki a végrehajtó 50%-os fizetésletiltást hogy túl nagy a kölcsönöm(18 millió forint) és időben nem lesz kiegyenlítva mert alacsony a fizetésem?Egy banki hiteltartozás esetén is lehet 50%os fizetésletiltás ?Válaszát előre is nagyon köszönöm!!!!!
Veraweb | 2014.01.10
Abban az esetben lehet 50% a fizetés letiltás, ha több eljárás van folyamatban.
Tehát egy végrehajtási eljárás esetén -a követelés mértékétől függetlenül- a jövedelem letiltás mértéke "csak" 33% lehet.
Ezen kívül ingó vagyont foglalhat/árverezhet a végrehajtó, és amennyiben előre látható, hogy a munkabér letiltásból a követelés csak hosszú idő múlva térül meg, ingatlan vagyon kerül foglalásra/árverésre.
Re:Re:33 vagy 50%?
Köszönöm gyors válaszát!Akkor nem jogos az 50%-os letiltás.Ebben az esetben mit tudok tenni?
Re:Re:Re:33 vagy 50%?
A végrehajtó már ki is adta a letiltást?
Első körben érdemes lenne beszélni vele, és megkérdezni, hogy miért 50% a letiltás.
Ha sikerült beszélnie vele, keressen, és megbeszéljük a továbbiakat.
Re:Re:Re:Re:33 vagy 50%?
Felvázolom nagyvonalkaban az ügyemet.Amikor felvettük a svájci frank alapú hitelt akkor a banki dolgozó elírta a szerződést.Kevesebb svájci frankot írtak a szerződésben mint amennyit kellett volna mert elszámolták.Ezt akkor se ők se mi nem vettük észre.Én végképp nem értek az átszámításhoz,de hogy a dolgozók se...Az adóssal időközben különváltak útjaink és egy fizetésből nem tudtam törleszteni a tartozátr(én adóstárs vagyok)A hitelfelvételkor megkaptuk forintban az igénylet összeget,ezért is nem vettük észre az elírást.A bank a szerződésen kívüli össszeget külön követeli.Próbáltam per útján kérni hogy egy ügyszámon egy ügyként kezeljék,de ennek jogi útja van ezt a válsazt kaptam.Két ügyként került a végrehajtóhoz.Bementem a végrehajtó irodába és mutattam a banki papírokat hogy ez egy hiteligénylés egyszerre kaptam meg csak elírás miatt külön követelik.Lefénymásoltak egy papírt és azt mondták 33%ot vonnak ez esetben.De hogy nyoma legyen levelet is írtam nekik és másolatot is küldtem a banki papírokról a fizetési felszólítást követő 15 napon belül.Ez 2013 december közepén történt.Most 2014.01.10-én már 50%-os letiltással kaptam, a fizetésemet.Felhívtam a bankot és azt mondták hogy ez náluk egy ügy hiába van elírva.Azt mondta a banki dolgozó hogy biztos azért vonnak 50%-ot mert időn belül a kis fizetésemből nem lesz kiegyenlítve a tartozás.Kérdésem az lenne,hogy élehetek e végrehajtó ellen kifogással ,vagy ha továbbra is ragaszkodik az 50%-hoz,ami nem jogos hova forduljak?
Re:Re:Re:Re:Re:33 vagy 50%?
Igen, a végrehajtást elrendelő bírósághoz tud fordulni. Végrehajtási kifogást tud benyújtani, papírokkal alátámasztva, ( a végrehajtónak kell átadni, és ő terjeszti fel a bíróságra). Ha jól értem, akkor ezeket a papírokat már átadta a végrehajtónak...
Első lépésként azért egyeztessen a végrehajtóval.
A banki dolgozó véleményem szerint nem a megfelelő válasszal szolgált Önnek (.....biztos azért vonnak 50 %-ot....).
-Vearweb-
Re:Re:Re:Re:Re:Re:33 vagy 50%?
Köszönöm a választ!Jövő héten intézkedek és megírom Önnek hogy mit intéztem!Köszönöm!
Re:Re:Re:Re:Re:Re:Re:33 vagy 50%?
parkolásból adódó letiltás
B. Anita | 2013.05.28
Szeretném a tanácsát kérni az alábbi üggyel kapcsolatban. Volt élettársam 2011-ben két 13000 Ft-os parkolási bírságot nem fizetett be. Az autó az én nevemen volt,ami azóta eladásra is került. Nekem jogosítványom sincs. Az ügyvédi felszólító levelet amikor megérkezett a befizetendő csekkekkel átadtam az élettársamnak, hogy rendezze, de mint utólag kiderült sajnos ezt nem tette meg. Most 2013 áprilisban kapott a munkáltatóm 2 db egyenként 75000 Ft értékű letiltási levelet, mely alapján a munkabérem 33%-át kellene havonta letiltani. Jelenleg GYED-en lévő anyuka vagyok és így a letiltást a munkavállaló nem tudja megoldani, legközelebb munkába 2014 januárjában állok. Ilyenkor mit tesz a végrehajtó? Kamatozik az összeg 2014 januárig vagy a munkáltató ha jelezte feléjük, hogy jelenleg GYED-en vagyok akkor ingóságot helyben lefoglalhatnak vagy mire számíthatok?
Nagyon kétségbe vagyok esve, várom válaszát.
Sajnos az összeg továbbra is kamatozni fog, minél később kerül rendezésre, annál több és több lesz a tartozás.
Tanácsolom, próbáljon meg elsősorban a végrehajtást kérővel egyeztetni, mert az eljárás bármely szakaszában van lehetőség megállapodásra (akár egy vállalható részletfizetés formájában)!
Amennyiben a munkabért nincs lehetőség letiltani, vagy aránylag rövid időn belül abból nem térül meg a tartozás, akkor ingó,- ingatlan vagyont foglal a végrehajtó, majd sor kerül az árverésre.
Sajnálom, hogy nem tudtam jobb hírekkel szolgálni....
Ha segíthetek még valamiben, ne habozzon keresni.
Ádám | 2013.05.04 )inkasszó)
Érdeklődnék, ha inkasszót tettek a számlámra, akkor azzal van e valami teendőm?
Van ilyen számlavezetési költség? Stb.
Veraweb | 2013.05.05
Ha inkasszót tettek a számlájára, akkor minden összeget, ami rá érkezik, rögtön le is terhelik.
A számlavezetési költséget Ön a pénzintézetnek fizeti, az inkasszó nincs összefüggésben ezzel.
Honfi | 2013.04.21 (fizetés)
Egy olyan kérdéssel fordulnék Önhöz, hogyha az önkormányzat felé tartozásom van, akkor ők megkereshetik a munkáltatómat, hogy vonják a fizetésemből az összegeket? Vagy ehhez bírói végzés szükséges ?
Köszönettel: Honti
Veraweb | 2013.04.22
Tisztelt Honti!
Az önkormányzat először fizetési meghagyást kell indítson, és ha Ön 15 napon belül nem mond ellent, akkor a fizetési meghagyás jogerőre emelkedik, s végrehajtóhoz kerül. A végrehajtó adja ki a letiltást a munkáltató felé.
Amennyiben ellentmondással él (azaz nem ért egyet a követeléssel), peres eljárás lesz, ahol bizonyítani szükséges az igazát.
Márk | 2013.04.18 (inkasszó)
Inkasszót tettek a számlámra. Ha a fizetésemet az édesanyám számlájára kérném, akkor arra is tehetnek inkasszót? Biztonságba tudhatom a fizetésem?
Veraweb | 2013.04.19
Az édesanyja számlájára nem tehetnek inkasszót...
Érdemes tudnia, hogy ebben az esetben felmerülhet a vagyonkimentés gyanúja, ami igen komoly következményekkel jár.
Dénes | Inkasszó 2013.04.10
Érdeklődnék, hogy inkasszót mennyi ideig tesznek a számlára? Illetve, hogy ilyenkor megszüntethető a számla?
Köszönettel: Dénes
Inkasszó alatt a számlát nem lehet megszüntetni, illetve az inkasszó mindaddig rajta lehet, míg a követelés kiegyenlítése meg nem történik.
Tanácsolom, vegye fel a kapcsolatot az intézménnyel, ahol fennáll a követelés, és próbáljon velük megegyezni (akár részletfizetésben). Amennyiben sikerül megállapodást kötni, az inkasszót leveszik a számláról.
cidri67 (2013.01.29)
Kedves Vera！Már az eddig olvastakból is sokat tanultam, de azért még kérdeznék is. Férjemnek több hiteltartozása is van. A fizetéséből vonják is az egyiket. Ingatlanunk nincs, előző házasságomból származó gyermekemnél lakunk albérletbe,az ingóság övé. Minden jövedelem az én számlámra jön. Foglalhatnak, tilthatnak valamit？ Mit és mennyit？ Létezik elévülés？ Az összeg összesen kb. 3 millió.
Veraweb (2013.01.29)
Kedves cidri67!
Amennyiben a férje fizetéséből csak az egyik hitelt kapcsán van letiltás, elképzelhető, hogy a másik miatt is előbb-utóbb levonásra kerül. Ebben az esetben a fizetés akár 50%-a is letiltható. Ha több hitel van, amit egyelőre nem tudnak letiltani, akkor előjegyzésbe veszik , és ha lejár az egyik, akkor megkezdik a következő letiltást. Ha a hiteleket a házassuk alatt vette fel a férje, akkor az Ön számlája is lefoglalható. Az elévülés 5 év, de csak abban az esetben, ha 5 évig nem kap értesítést, felszólítás (Pl: 3 évig nem kap semmit, majd érkezik egy felszólítás,akkor a felszólítástól ismét kezdődik az 5 év). A gyermeke ingósága nem foglalható, de a lakásban lévő értékek lefoglalhatóak abban az esetben, ha nem tudják bizonyítani, hogy nem az Önök tulajdona.
aputa (2013.01.16)
Banki hitel tartozásom van.Hitelfelvételkor elírták a szerződést ,kevesebbet írtak rá,amit utólag vettek észre.Annyit kaptunk meg amennyit igényletünk.Nem tudtuk fizetni ezért két ügyként adják át végrehajtónak.Szerződés szerinti hitel már végrehajtás alatt van,a szerződésen kívül felvett pénz még most fog oda kerülni.33,vagy 50 %át vonja a végrehajtó?
Veraweb (2013.01.16)
Tisztelt aputa!
Általában 33% -ot szokott jelezni a végrehajtó a munkáltató felé.
A végrehajtás alól mentes a munkabérnek az a része, amely megfelel az öregségi nyugdíj legalacsonyabb összegének. Viszont korlátozás nélkül levonható az öregségi nyugdíj legalacsonyabb összegének ötszöröse fölötti része, míg a két összeg közötti résznek általános esetben a 33%-a vonható végrehajtás alá.
Amennyiben több letiltás van folyamatban, az arány 50% is lehet.
aputa (2013.01.17)
ez esteben akkor 50% is lehet?
Veraweb (2013.01.17)
Én úgy gondolom, hogy lehet.
Végrehajtóval érdemes lenne egyeztetni.
Üdvözlezttel: Veraweb
Zsú (2013.01.08)
Azt szertném kérdezni, hogy ha a fizetésemet akarja letiltatni a végrehajtó, akkor a munkáltatónak muszáj letiltani?
Tisztelt Zsú!
A válaszom igen, a munkáltató köteles foganatosítani a letiltást. Ellenkező esetben -többek között- komoly pénzbírsággal büntethető.